Ewa Aulin

Ewa Aulin (pilnas vardas vardas –  Ewa Brigitta Aulin ; g. 1950 m. vasario 9 d. Landskrona) – švedų aktorė, daugiausia vaidinusi Italijoje ir JAV kurtuose filmuose 7 ir 8 praėjusio amžiaus dešimtmečiuose.

 Biografija 
Būdama 15, 1965 m. Aulin laimėjo paauglių grožio konkursą „Miss Teen Sweden“ ir gavo teisę atstovauti šalį pirmą kartą rengiamame pasauliniame grožio konkurse „Miss Teen International“. Šis vyko 1966 m. Holivude ir jame Aulin tapo nugalėtoja. Šie titulai padėjo jai sulaukti pirmųjų kvietimų filmuotis gimtojoje Švedijoje, o nuo 1967 m. – ir Italijoje, kur debiutavo antraplaniu vaidmeniu komedijoje „Don Giovanni in Sicilia“. Po šio sekė 2 giallo stiliaus filmai, kuriuose ji vaidino kartu su Jean-Louis Trintignant: „Kiaušinį sudėjusi mirtis“ ir „Mirtinai miela“.

1967 m. ji pasirodė turbūt garsiausiame savo filme „Candy“, kurį kartu kūrė JAV, Italijos ir Prancūzijos kinematografininkai, o jame vaidino tokios žvaigždės kaip Marlon Brando, Ringo Starr ir Richard Burton. Nors JAV jis nesulaukė pasisekimo, tačiau Europoje ilgainiui imtas vadinti netgi kultiniu. Aulin buvo nominuota Auksiniam gaubliui kaip perspektyviausia jauna aktorė, tačiau apdovanojimas atiteko Olivia Hussey už vaidmenį muzikiniame filme „Romeo ir Džuljeta“.

Ilgainiui įsigalėjo stereotipas apie Aulin kaip tinkamą vaidinti tik seksualias šviesiaplaukes ir režisieriai tiesiog nesiūlė kitokių vaidmenų. 1970 m. ji pasirodė vieninteliame savo filme, sukurtame Holivude: komedijoje „Start Revolution Without Me“ su Donald Sutherland ir Gene Wilder, tačiau juosta nesulaukė žiūrovų dėmesio. Tais pačiais metais ji pasirodė ir eksperimentiniame filme „Microscopic Liquid Subway to Oblivion“, kurį režisavo, prodiusavo ir scenarijų parašė jos tuometinis vyras John Shadow.

Po šių juostų Aulin filmavosi tik Italijoje, daugiausia komedijose arba trileriuose, iš kurių žinomiausi „Antrininkas“, „Quando l'amore è sensualità“, „La morte ha sorriso all'assassino“ ir „Una vita lunga un giorno“.

Nusivylusi gaunamais vaidmenimis ir antrą kartą 1974 m. ištekėjusi, Aulin, būdama vos 23, metė aktorystę ir įstojo į universitetą, norėdama įgyvendinti savo seną svajonę tapti mokytoja. Kine ji dar kartą pasirodė tik 1996 m., juostoje „Mi fai un favore“.

 Asmeninis gyvenimas 
1968 m. Aulin Meksikoje ištekėjo už britų režisieriaus ir scenaristo John Shadow, su kuriuo po metų susilaukė sūnaus Shawno. 1972 m. jie išsiskyrė.Ewa Aulin Biography at IMDb.com

1974 m. ji ištekėjo už Cesare Paladino, su kuriuo susilaukė 2 dukterų.

 Filmografija 
 Don Juan in Sicily (1967)
 Mirtinai miela (1967)
 Candy (1968)
 Kiaušinį sudėjusi mirtis (1968)
 Start the Revolution Without Me (1970)
 Microscopic Liquid Subway to Oblivion (1970)
 Antrininkas (1971)
 Questa specie d'amore (1972)
 Rosina Fumo viene in città... per farsi il corredo (1972)
 Karvė Fiorina (1972)
 Il tuo piacere è il mio (1973)
 La morte ha sorriso all'assassino (1973)
 Ceremonia sangrienta (1973)
 When Love is Lust (1973)
 Una vita lunga un giorno (1973)
 Mi fai un favore (1996)

 Apdovanojimai 
 1969 m.  – Auksinis gaublys (nominacija) – perspektyviausia aktorė
 1972 m. – Taorminos kino festivalis – Golden Orange apdovanojimas

 Šaltiniai 

 Nuorodos 

 IMDb profilis

Kategorija:Švedijos aktoriai